- Kik vagytok? - A Harci Sasok!
MELEG SZEMMEL
BATON ROUGE, LOUISIANA
A hét hőse Denton Mallas.
Denton a focicsapat vezetőedzője a Louisianai Siketek Iskolájában.
- Mellesleg tanár is. - Szuper!
Vezetőedző! Nem semmi!
Felkészülni! Három, kettő, egy!
Nemrég léptették elő a munkahelyén.
Ő lett az iskola új sportigazgatója.
Igen, szenvedélyesen szeretem a focit,
de még jobban szeretek hallássérült gyerekekkel foglalkozni.
Itt megmutathatom a diákoknak
a siketek hagyományait és szokásait.
Garantáltan megtanulhatják a jelnyelvet.
Sportolhatnak és színészkedhetnek is.
Egy átlagos iskolában lenne minderre lehetőségük?
Nem hinném.
Denton 18 hónapos volt, amikor kiderült, hogy nem hall.
A családja megtanulta a jelnyelvet. Ez meglepően ritka.
Ez olyan furcsa!
Miért ne tanulnám meg, ha siket gyerekem lenne?
Az apja, Jay mindenben maximálisan támogatja a fiát,
különösen a sportban.
Nem akarta, hogy bármiből kimaradjon,
ezért edző lett, hogy a pályán is tudjon neki jelelni.
Denton ezért mindig is hősként tekintett az apjára.
Ugye?
Nekem pedig ő a hősöm. Abszolút.
Nem könnyű neki.
Mivel siketként éli az életét, rengeteg akadállyal találkozik,
de mindenből a maximumot hozza ki.
Rengeteget fejlődött.
Szeretném megadni a diákjaimnak ugyanazt,
amit apám is megadott nekem.
Mindenkit támogat.
Néha elég megterhelő. Ő talán nem ismerné be,
de fárasztó mindig mindenkit ennyire támogatni.
„Pihenj! Magaddal is foglalkozz! Pihenj!”
Én meg: „Még nem vagyok kész.”
Mindent meg kell tennem ezekért a gyerekekért.
Sportigazgató,
vezetőedző a focicsapatban,
kosáredzéseket is tart,
súlyemelést is,
atlétikát is,
és kvízesteket is rendez.
Bármit meg tud valósítani.
Szerintem Dentonnak jót tenne egy kis csinosítás.
Hiszen vezetőedzőként
gyakran ő a csapat reklámarca,
és a pályán is jelen van.
Fontos, hogy jól nézzen ki, hisz ő képviseli az iskolát és a csapatot.
Egyre kevesebben jelentkeznek az iskolába.
Ez a testnevelési tanszéknek sem jó.
- Ne! - A focicsapat már csak 15 fős.
Lehet, hogy meg is szüntetik.
Denton úgy érzi, az ő felelőssége,
hogy megmutassa, milyen értékes a csapat.
Denton nagyon lelkesen végzi a munkáját.
Siketként sok sikerélménye volt már, így másoknak is segíteni akar.
És ez biztosan nagy teher a számára.
Több önbizalomra lenne szüksége,
és arra, hogy fontosnak érezze magát.
Annyit sétáltam és dolgoztam egész nap, hogy már fáj a lábam.
Annyira önzetlen,
de ha nem változtat a szokásain, könnyen kiéghet.
Talán nincs is tisztában vele, hogy látjuk, milyen szorgalmasan dolgozik
az iskolánkért, a közösségünkért és a diákjainkért.
Szerintem ez az élmény növelheti az önbizalmát
és lelkesítheti arra, hogy tovább segítse a siket diákokat.
Hétvégén az iskolai csapat, a Harci Sasok három éve először állnak a pályára.
- Hajrá, Sasok! - Igen!
Dentonnak össze kell szednie magát,
hogy győzelemre segíthesse a csapatot.
Így van!
A heti küldetésünk ráterelni Dentont a megfelelő útra.
Igen!
ELSŐ NAP
EGY EDZŐ MERJEN KÉRDEZNI ATTÓL, AKITŐL TANULHAT! - BOBBY KNIGHT
Tudtok jelnyelven?
- Egy kicsit. - Keveset.
A nevem.
- A nevem. - Túlbonyolítjátok.
- Mi a létige? - Olyat nem használnak.
Ott vannak a pályán.
Csak nem fociznak?
Ez az! De izgi!
…menjetek át!
Mizu?
Örvendek.
Megölelhetlek?
Sziasztok! Mizu?
Mint a Tiszta szívvel foci.
Vagy Emlékezz a Titánokra! „Hátra! Hátra!”
Denton pedig fantasztikus.
Iszonyú helyes. Imádom.
Mióta vagy edző?
Hét éve.
Hű! Régóta.
- Igen. - Aha.
Nézzük meg az öltözőt!
Oké? Jó.
- Kösz! - Viszlát!
Viszlát! Puszi!
Nyomás!
HAJRÁ, HARCI SASOK!
- Oké. - Jól van.
Az öltöző látott már szebb napokat is.
Jót tenne neki egy felújítás.
Valaminek nagyon avas szaga van.
Mint amikor egy hosszú nap után levesszük a zoknit
és kíváncsiságból megszagoljuk.
Pfuj!
Az egész öltözőben ilyen szag van.
Nem túl kellemes.
Megnézhetjük? Levennéd?
Ez az.
Ez az!
Micsoda arc! Ez az!
Mindig ilyen energikus vagy?
Igen, muszáj.
Muszáj energikusnak lennem.
Reggeltől délig. Egész álló nap.
Imádom. A sportot, a sulit és a srácokat is.
Ez a nap legjobb része.
Megmutatod nekünk az iskolát?
Gyerünk!
Mennyi kupa!
Hol vagyunk most?
Ez itt a büfé.
- A büfé. - Ó, a büfé!
Mikor volt nyitva utoljára?
Két éve.
Ott egy popcorngép és egy lassúfőző-edény. Mit árultatok itt?
Popcornt és hot dogot.
Gyertek!
Ez régen a zuhanyzó volt, de most raktárként használják.
Oké. Cipő.
Alsógatya. Hozzá se érek!
Sulis cuccok.
Oké, vágjuk. Egy suliban dolgozol.
Mennyi sulis cucc!
Oké. Vágom.
Sulis cuccok.
Alapdarab.
Szóval a sport az életed szerves része.
A foci… A foci?
Az? Igen?
- Foci. - Hadd lássam!
Leveszem a szemüveget.
Ugyebár a jelnyelvben az arcmimika is fontos. Igaz?
Igen.
Miért ilyen fontos számodra a foci?
A sport segít a feszültséglevezetésben.
Előfordul, hogy a fejemre nőnek a dolgok.
A beszéd és a szájról olvasás kimerítő. Előfordul, hogy kiégek.
Nehéz volt a halló osztálytársaimmal barátkoznom.
A sport segített kikapcsolódni
és kifejezni az érzéseimet.
Beálltam egy siketeknek fenntartott iskola focicsapatába, és megszerettem.
Az apám is szerette a focit,
úgyhogy még szorosabb lett a kapcsolatunk.
Értem.
Apám mindig is ott volt mellettem.
Szeretném én is megadni ezt a gyerekeknek.
Sokuknak nincs példaképe, akire felnézhetnének.
Apád tanította meg neked,
hogy van lehetőség változtatni a dolgokon.
Így van.
És tudod, hogyan kezdj hozzá?
Nehéz megtalálni a módját.
Remélem, támogathatom és motiválhatom ezeket a gyerekeket.
Szép jövőt akarok teremteni nekik.
Értem. Biztosan sok nehézséggel küszködsz.
Igen.
Harci.
Harci?
Sasok.
Mesélnél erről a falról?
Már nagyon régóta ilyen.
A '80-as vagy '90-es évek óta.
Azóta semmit nem változott.
Nehéz pénzt gyűjteni az ilyen felújításokra.
Szerinted miért nehéz az iskolának pénzt gyűjtenie erre?
Az 1970-es években több mint 300 diákunk volt.
Idővel a diákok száma csökkent.
Csökkent.
Most már csak kb. 90-en vannak.
Egyre több diákot járatnak hagyományos iskolákba.
Talán mert a siket kisbabák szüleinek azt mondogatják
az orvosok vagy a fülészek,
hogy jobb beszélni, szájról olvasni
és hallókészüléket vagy implantátumot használni.
A jelnyelvet meg sem említik.
Én úgy látom,
ez egy fantasztikus kultúra és nagyon rajongsz érte,
és talán most egy kicsit hanyatlik,
de megérdemli a figyelmet, és a gyerekeknek szükségük van egy helyre,
amire igazán büszkék lehetnek. Ugye?
Igen, így van.
Mit szólnál ahhoz?
ha a héten átfestenénk ezt a falat úgy,
hogy kifejezze, mennyire élénk vagy és szenvedélyesen szereted
a sportot és az edzésre járó gyerekeket?
Igen, szuper ötlet!
Jó lenne valami inspirálót látni itt.
Van valami mottód, amit gyakran mondasz a gyerekeknek
és felírhatnánk?
Őrizd a fészket!
„Őrizd a fészket”? Nagyon találó.
Mehet?
Agresszívan!
Sasok… Nem! Felfelé!
- Felemeltem! - Tanuld meg!
Figyelj oda, basszus!
Hat, hét, nyolc.
Nyomuljatok!
Sasok, nyomuljatok!
Sport!
Tudtam, hogy ez lesz!
A mogyoród!
LÉGY A JÓNÁL IS JOBB!
- Hali! - Így segítesz?
Segítesz neki cukin felöltözni?
- Naná. - Oké.
- Kösz. - Jó mulatást!
Gyere velem!
Nagyon ügyesek voltatok.
Viszlát legközelebb!
Viszlát!
Már átnéztem a holmijaidat.
Ezeket hordom az iskolában.
Szinte az összes valamilyen iskolai cucc.
A legtöbbet az iskolában kaptam.
Elvégre ingyen volt.
Az ingyenes cuccok szuperek, de azért más is kellene.
Nemcsak edző vagy, hanem tanár is, nem?
És sportigazgató.
Ez akkor lenne oké, ha csak edző lennél.
Így egyszerűbb.
Könnyebb átöltözni a suli után az edzésekre.
Nem mindig a könnyű út a helyes. Ez csak a pályára való.
Valami jobbra van szükséged.
- Sport! - Gól!
Sport!
Érdekes.
Jól van.
Tudom, hogy mindenki ezt mondja,
de állati helyes vagy.
Hercegnő!
Ősz hajszálak.
Igen, van egy pár szál.
Az utóbbi néhány évben jelentek meg.
A stressz miatt?
Amiatt is.
Kérdezhetek valamit?
Láttad az Apácashow 2-t?
Ugyanarról szól, amit itt csinálunk,
csak ott nem focicsapat van,
hanem énekkar.
Nagyon rosszul áll a szénátok.
Jól gondolom?
Igen.
De még működtök.
Igen.
Néha sok dolgot kell csinálnom egyszerre.
Mivel kezdjem?
Szóval mindenbe belevágok.
Úgy érzem, sose jutok a végére.
Néha, amikor nagyon aggaszt a jövő,
a jelenre gondolok,
mert szerintem néha jobb arra koncentrálni
a jövő problémái helyett.
Szeretnéd egy kicsit kifújni magadat
és megtanulni ezt-azt a héten,
ami segíthet jobban szeretni önmagadat?
Igen, abszolút.
Rendben.
Tanulgattam egy kis jelnyelvet.
Bocsi, ha elrontom, de feltennék egy kérdést.
Mit szoktál ebédelni?
Mogyoróvajas szendvics.
De lekvár nincs benne.
Miért nincs?
Gyerekkoromban is lekvár nélkül ettem.
Szóval ragaszkodsz a szokásaidhoz.
Igen, abszolút.
Ami bevált, azon minek változtatni?
Gyerekkorodban
mi volt a kedvenc ételed?
Mi volt a kedvenc ételem?
Igen.
Apukám raguja.
Nem a konzerv, hanem a házi.
Azt én is imádom.
Szeretném, ha ezen a héten találnánk neked egy új…
Kedvencet.
Kedvenc ételt.
Készen álltok erre a hétre?
Teljes mértékben.
Mehet egy csatakiáltás a kivonuláshoz?
Rajta!
- Rajta! - Rajta!
- Oké.
Azt hittem, háromra kezdjük.
A FEJLŐDÉS A KOMFORTZÓNÁNKON TÚL VÁR. - TONY ROBBINS
Látszik, mekkora nyomás alatt van Denton,
de tudnia kell, hogy elég eszköze,
képessége és ereje van elérni a célokat,
amiket kitűzött maga elé.
Esztétikailag könnyű lesz kicsinosítani Dentont,
viszont hihetetlenül sokat ad a közösségnek,
úgyhogy megpróbálok
egy kis nyugalmat vinni a csodálatos életébe.
Dentonnak rendkívül fontos, lelkesítse a diákjait.
A héten elárasztom szeretettel a testnevelési tanszéket,
hogy a csapatok büszkék legyenek a teljesítményükre.
Megértem, hogy Denton számára nem a kaja az első.
Rengeteg dolga van.
De túlságosan a szokások rabjává vált.
Szeretném kirángatni a komfortzónájából,
hogy ne csak mogyoróvajas szendvicset egyen.
Amikor belép valahová,
ahol befolyásos emberek várják őt,
szeretném, ha ő is fontosnak érezné magát.
És erősnek.
Antonival elvisszük Dentont a városba.
Pasis nap!
LÉGY KEDVES MAGADHOZ!
Mehetünk vásárolni?
Öltönyt?
Csak utánad!
Köszönöm.
Denton szekrényében főleg iskolai logós cuccok vannak,
meg egyetemistákhoz illő ruhák.
Úgy kell kinéznie, hogy komolyan vegyék
egy üzleti megbeszélésen vagy máshol.
Olyan ruha kell neki, ami illik egy felnőtt férfihoz.
Jól van, Denton. Elmondom, mi aggaszt.
Ránézésre edzőnek tűnsz, de nemcsak az vagy.
Sportigazgató is vagy.
Tanár is.
Befolyásosnak érzed magad, ha dolgozol?
Úgy érzed, neked való a munkád?
Nem annyira.
Még próbálom kitalálni, hogyan illeszkedhetnék be jobban.
Okkal vettek fel.
Értesz hozzá. Csak határozottabbnak kéne lenned.
Megszoktam, hogy a színfalak mögül
bátorítok és motiválok másokat.
Ez a szenvedélyem.
Szerintem ez jó lehetőség,
hogy kimozdulj a komfortzónádból, és ezt többször is el fogom mondani.
Ijesztő, ha mindenki rád figyel, de remek edző vagy.
És inspiráló.
Meg tudod mutatni másoknak,
hogy képes vagy szintet lépni és a pályára vonzani a nézőket.
De úgy festesz, mintha te is csak egy diák lennél.
Rendesen kell kinézned.
Remélem, pár új ruha segíthet ebben.
Rendben.
Felpróbálsz ezt-azt?
Bármire nyitott vagy?
Bármire?
Jonathan küldött egy csini rózsaszín haspólót,
hogy felpróbálhasd.
A rózsaszín jól áll nekem.
A haspóló is jól fog állni.
Szólj, ha kell valami, oké?
Bejöhetek?
Oké.
Imádom.
Nagyon jó.
Azta!
Azért nem kell sportruházatról öltönyre váltania.
Jól áll neked a zakó.
Elegáns.
Így jobban hasonlít egy melegítőnadrághoz.
Megmutatom neki az arany középutat,
ami kicsit elegánsabb és ízlésesebb.
Nem akartam nagyon eltávolodni a stílusodtól.
Ez is sportos.
A nadrág nagyon kényelmes.
Szerintem a zakó
inkább a tartásomon változtat.
Hátrahúzza a vállat,
hogy így tudjak besétálni egy szobába.
Így igényesebb a megjelenésem.
Tetszik a zakó.
Az anyaga kicsit…
Egy kicsit megnehezíti a jelelést.
Oké, értem.
Ezen könnyű változtatni.
Ezt csak akkor kell felvenned,
ha valami fontos eseményre mész.
Igen.
Sokkal komolyabbnak látszom így.
Mintha fontos ember lennék. Mintha a kifutón sétálnék.
Pont ez volt a cél.
Van még egy szett a számodra.
Szuper.
Jól van.
Milyen jól néz ki!
Nézd, milyen jó a feneked!
Ugye, milyen jó?
A nejem kedvenc testrésze.
Nekem is tetszik!
Tetszik. Hétköznapibb.
És…
„Dögös vagy!” Dögös.
Dögös.
Igen. Azért próbáltattam fel ezt veled,
mert ez egy egyszerű, de nem eltúlzott módja
az elegáns és érett megjelenésnek.
Felkelti az érdeklődést.
Igen, igazad van.
Egy ilyen viseletben határozottan tudnál beszélni
a kollégáiddal,
a feletteseiddel az iskolában,
esetleg riporterekkel
vagy a támogatóiddal?
Igen. Elszánt vagyok. Jól érzem magam.
Tudom, hogy fognak rám tekinteni az emberek.
Magabiztosnak látom magam.
Szép vagy.
Köszönöm.
Menj átöltözni, hadd lássam hátulról a feneked!
Micsoda hátsó!
Fantasztikus, nem? Ne is tagadd!
TÁPLÁLD A TESTED!
TÁPLÁLD A LELKED!
TÁMOGASS MÁSOKAT!
Egy mogyoróvajas szendvicset össze se lehet hasonlítani
az indiai ételekkel.
Ettél már indiai kaját?
Nem. Semmit nem is tudok róla.
Megannyi különféle fűszer, textúra, ropogós és krémes összetevők.
Azt akarom, hogy fedezze fel őket és közben érezze jól magát.
Picit csíp.
Tökéletes.
Nagyon finomak.
Tudom, hogy nagyon fontos neked a sport,
főleg a foci.
De az iskolával való kapcsolatod
ennél sokkal többről szól.
Hetedikes koromban elmentem az iskola nyári táborába,
ahol sok siket példakép volt előttem, és elkezdtem komolyabban foglalkozni
a saját siketségemmel is.
A legjobb, ha a siket gyerekek tanárai
maguk is siketek, akik pontosan tudják, milyen hallássérültként élni.
Szeretem az édesapámat.
És a családomat.
De tényleg. Hálás vagyok nekik.
De megérthetik vajon teljes mértékben, hogy min mentem keresztül?
Nem.
Egész más így.
Fontos, hogy legyen saját terünk, ahol biztonságban megjelenhet
a saját identitásunk, kultúránk, kommunikációnk és ritmusunk.
Igazán elszánt.
Denton nagyon tiszteli a siket kultúrát.
Tisztelem őt.
Itt van egy kis desszert. Ez itt jégkrémszendvics.
A kedvencem!
Kulfi a neve.
Isteni.
Elhozhatod.
MI VAGYUNK A SZÉPSÉG
HERCEGNŐ!
HARMADIK NAP
A SZEBB JÖVŐ KULCSA
A JELENBEN VAN. - ECKHART TOLLE
Most pedig elmegyünk egy szuper jógaórára.
Jógázzunk!
Rá se nézzetek a seggemre! Cuki ebben a naciban.
Na jó, ránézhettek.
Mutatok valamit, ami segíthet relaxálni.
Ha aggódsz a jövő miatt,
vagy épp a múlton merengsz, akkor nem tudsz a jelenben lenni.
Az a lényeg, hogy koncentrálj a jelenre,
és közben figyelj a saját testedre.
Remek.
Üljünk le!
A helyreállító jógát a földön végezzük.
Csípő, derék, quad, combizomzat.
A combizomzatnak lazának kell lennie.
És nyújtsuk is meg!
A lábfej laza és felfelé néz.
Ha ettől most megfájdult a combod…
Fogjuk ezt a téglát!
Egy jógatanárom azt mondta:
„Mutass rá a problémára itt a teremben!”
Erre én…
„Nos, nem a teremben van.”
„El kellene magyaráznom, hogy értsd.”
Ő így fejezte ki,
hogy a probléma gyakran
csak a fejünkben létezik.
Annyit kell tennünk, hogy fejünkből
helyes légzéssel visszatérünk a testünkbe.
„Mi lesz a sulival? Mindegy. Belégzés.”
„Mit egyek ma vacsorára? Mindegy. Kilégzés.”
A jobb lábfejet helyezzük a bal térdre!
Igen. Ugye? Érzed ezt itt?
Ugyanúgy kapcsolódunk önmagunkhoz a való életben,
ahogy a jógagyakorlatok során is.
Ez remek lehetőség,
hogy gyakorolja a relaxálást és kapcsolódhasson önmagához.
Ez az!
Tudnia kell, hogy semmi nem állhat az útjába.
Mindenre képes.
Erről szól a jóga.
Hogy érzed magad?
Nyugodt vagyok.
Ellazultam.
Feszítő érzés volt a csípőmben,
de mintha elolvadt volna.
Ez szuper!
Most átöltözünk, aztán megcsináljuk a hajadat.
Nyomás!
Íme a műhelyem!
Az én dolgom gondoskodni arról, hogy továbbra is dögös maradj.
Oké? Tan hajára például mondanád azt,
hogy helyes?
Egy kicsit több tartás?
Nem.
Tan hajának jó a tartása,
de hozzám nem illik.
Nem is tudom.
És az is érdekelne, hogy állna neked
egy „öt órás árnyék”.
Az mi?
Egyfajta arcszőrzet.
Vagyis borosta?
Igen. Pontosan. Köszönöm.
Általában bajszom és kecskeszakállam szokott lenni.
Szerintem… hagyjuk a bajszot és a kecskeszakállat!
Csak egy hétre.
Jól van.
Oké, belevághatunk.
Nos, a meccs.
Izgulsz miatta?
Hát persze.
A csapat motivált és izgatott.
Végre pályára léphetnek.
Alig várják, hogy az emberek eljöjjenek
az iskolába megnézni a meccset.
Mutasd meg az álladat a világnak!
Seggállam van.
Seggállad van?
Nem ér ilyen dögösnek lenni!
Kár lenne, ha a suli
elveszítené a fociedzőjét, mert az felcsapna modellnek.
Talán a nyári szünetben.
Csak nem tervezgetünk?
Készen állsz rá, hogy megpillantsd a csodás új énedet?
Íme a vadonatúj és helyes Denton!
Azta!
Érdekes.
Nagyon jól fest.
Szuper.
Nem ilyennek képzeltem.
Tetszik?
Igen. A tévében gyakran láttam már
hírességeket hasonló borostával. Nem ilyennek képzeltem.
Szép, nem?
Jobb a tartása.
Igen.
Mintha a kifutóra készülnék.
Úgy érzem, ezzel a tekintélyt parancsoló külsővel
bátran odaállhatok a bíró elé.
Nagyon hálás vagyok, hogy foglalkozol velem.
Adok neked egy jelnyelves nevet.
Mi lenne az?
Mondhatom?
Az ötös kézjele…
„Jonathan.”
Miért?
Egyrészt,
mert nagyon kedves vagy.
Másrészt…
A sugárzó tekinteted miatt.
Harmadrészt…
Mert önmagad vagy.
És nem szégyellsz az lenni.
Észrevettem,
hogy sokszor lengeted a hajad.
Így hátralendíted.
Szóval „JVN”.
JVN.
Igen.
Elérzékenyültem.
EZ A TE ÉLETED.
TERVEZD MEG JÓL!
Íme a LÁE.
LÁE.
Szeretném, ha tudnád,
hogy ha megálmodsz egy szebb és jobb jövőt,
az meg is fog történni.
Azért hoztalak el az egyetemre, hogy lásd, mire vagy képes,
mire képesek a tanítványaid és az iskolád.
De nemcsak neked mutatom meg.
Meghívtam a csapatodat és a többi edzőt is.
Tényleg?
Igen.
Szerettem volna, hogy ők is láthassák, úgyhogy…
Helló!
Voltatok már az egyetem stadionjában?
Remek.
Bemehetünk? Készen álltok?
Igen?
Igen!
Oké, menjünk!
Fantasztikus látni az örömüket.
Harci!
Sasok!
Szárnyaljatok!
Erre.
Győzelem! Győzzetek!
Ez az! Denton, győzzetek!
Mindez azért lehetséges a diákoknak, mert ő küzd érte.
Képzeljetek el egy teli stadiont!
Felbámultok a tömegre.
Mennyi energia! Tele van a lelátó.
Érezzük a lelkesedést.
Igen, a lelkesedést.
Jó látni, ahogy edzel velük.
Denton többet akar adni a srácoknak, és nagyon lelkesek,
de ezt ő talán nem is látja.
Szerintem nincs is tisztában vele, mennyi mindent tett értük.
Oké. Gyakoroljunk! Kezdhetjük?
Igen.
Rajta, John!
- Rajta, John! - Rajta, John!
Gyertek ide!
Örülök, hogy itt lehetek a gyerekekkel és átélhetik ezt.
Tudom, hogy nagyon boldoggá tesznek.
Örömet okoznak.
A gyerekek a legnagyobb örömforrásom.
Mindennap beleadnak mindent,
úgyhogy nekem is mindig mindent bele kell adnom, ha róluk van szó.
Mindent beleadsz.
De az iskolai munkád miatt túl nagy rajtad a nyomás.
Nem vagy túlterhelt?
Nehéz ügy ez. Nem mindig könnyű erősnek lenni.
Nem akarom, hogy bármiről is lemaradjanak, amit az iskolától kaphatnak.
Egy hagyományos suliban nem lennének ilyen lehetőségeik,
úgyhogy felelősnek érzem magam azért,
hogy mindent megkaphassanak itt.
A siket iskolák hanyatlóban vannak.
Igen.
Ha ez így megy tovább, mi lesz?
Mi lesz, ha megszűnik a sportcsapat?
Akkor nem lesz lehetőségük sportolni.
Nem lesz lehetőségük az önkifejezésre.
Pedig megérdemlik.
Megérdemlik és kész.
A közösségen kívül nem sokan tudják,
mennyi mindent képes adni ez az iskola.
Főleg a sport terén.
Ha elveszítjük ezt a lehetőséget, akkor nem jól csinálom, amit csinálok.
Értem.
Nem akarom, hogy miattam
szűnjön meg az egész testnevelési tanszékünk.
Hogy miattam valljanak kudarcot.
Nagyon sokat vársz magadtól. Nem igaz?
De igen.
Szerinted egészséges ez?
Nem.
Az édesapám annyi mindent tett értem.
Szeretnék én is sokat tenni a gyerekekért.
Főleg magam miatt.
Attól tartasz,
hogy nem tudod megadni nekik, amit te kaptál az apádtól?
Szeretném, ha a siket közösség tovább tudna virágozni.
Nemcsak miattuk, hanem mindenki miatt. Miattam is.
Én csak egy fogaskerék vagyok.
Nem bízol magadban.
Bízol magadban?
Nehéz felmérni, hogy mire vagyok képes.
Azért félsz a kudarctól, mert nem bízol magadban.
Nem egy fogaskerék vagy, hanem maga a gép.
Látod, mennyire örülnek?
Igen, nagyon örülnek.
Ugyanazt adod ezeknek a srácoknak,
amit édesapád adott neked.
Ne félj a kudarctól! Bízhatsz önmagadban.
Képes vagy rá, hiszen már korábban is megtetted.
Belegondoltál, mennyi mindent tettél
és hány embernek segítettél?
Te mutattad meg a gyerekeknek, hogy bármi lehetséges.
És nem kell aggódnod
az iskola bezárása miatt.
Nem tőled függ.
Tőled az függ, hogy folytatod-e, amit eddig csináltál.
Hogy gondoskodsz-e a gyerekekről
és megmutatod-e a lelkesedésed.
Értem.
Mondd, hogy bízol magadban, és amikor kimondod,
emlékezz mindarra, amit elértél!
Eljelelnéd nekem, hogy:
„Bízom magamban”?
Bízom magamban.
Mondogasd magadnak!
Te vagy az apád.
Komolyan.
Már megtetted, amit az apád tett érted. Még többet is tettél.
Ezt tudatosítsd magadban!
Rendben.
Örülök.
Köszönöm, hogy elmondtad. Hálás vagyok az őszinteségedért.
Büszke vagyok és örülök, hogy megismertelek.
Én is így érzek.
MENNI FOG!
GONDOSKODJ MAGADRÓL!
NEGYEDIK NAP
AKI ELMOZDÍTJA A HEGYEKET,
AZ A KAVICSOK SZEDEGETÉSÉVEL KEZDI. - KONFUCIUSZ
A CSODAÖTÖS FŐHADISZÁLLÁSA
Hali!
Nahát!
Gyönyörű vagy.
Csodás a hajad.
Imádom!
Mesés!
Igen.
Kíváncsi vagyok, milyen rucija lesz.
Pont most akartam mondani, hogy hess!
- Tűnés! - Mit akartál?
Szemtelenkedsz?
Készen álltok?
- Igen! - Oké.
Denton, előjöhetsz!
- Ez az! - Csinos, igaz?
Szuper! Imádom!
A feneke.
Jó a popsid!
- A nadrágszár hossza is szuper. - Ugye? És a cipő is.
Hogy érzed magad?
Mesésen.
Úgy örülök!
Imádom. Remekül nézel ki.
De felpróbálnál még valamit?
Mehet? Denton!
De jól néz ki!
- Ugye, milyen jó? - Igen!
Dentonnak az az ideális, ha kicserél egy-egy hétköznapi ruhadarabot
egy elegánsabbra.
Volt egy pólója.
Kicseréltük egy másikra,
a nadrág pedig kicsit elegánsabb, mint egy farmer.
Imádom ezt a cipőt.
És szerintem ez így tökéletes,
ha egy edzésről például egy megbeszélésre mész.
Nagyon tetszik.
Kihangsúlyozza a karomat.
Magabiztosabbnak érzem magam.
- Szuper! - Azt mondtad, az anyag is fontos neked.
Olyasmit kerestünk, ami kényelmes anyagú.
Szerintem ez a viselet tökéletes az iskolához.
- Mehetünk az iskolába? - Alig várom, hogy lássam!
- Menjünk! - Menjünk!
Menjünk!
- A feneke! - Én vezetek.
- Jön a kocsi! - Az ott!
- Jól van. - Úgy izgulok!
- Menjünk! - Rajta!
Készen állsz?
Azta!
Ez itt Sydney.
Helyes vagy.
Köszönöm.
Az nem kifejezés! Gyönyörű!
Igen, gyönyörű.
Le vagyok nyűgözve.
Megtelt élettel.
A festék élénkebbé és színesebbé teszi,
és a szuper diákjaink végre láthatják az új büféjüket.
Amint belépünk, rögtön látjuk az iskola
zöld-fehér-sárga színkombinációját.
Egyből tudhatjuk, hogy ez itt a Sasok birodalma.
Van még egy különleges hely, amit szeretnék megmutatni.
Azta!
Íme az új irodád.
Eddig az osztályterem volt az irodád,
de most már te vagy a főnök.
Szükséged van egy helyre a találkozóidhoz
és a diákokkal való beszélgetéseidhez.
Azt akartam, hogy mindenki lássa:
„Ez itt a sportigazgató irodája. Ő itt a főnök.”
Azta! Csodálatos!
Le vagyok döbbenve.
Szóhoz se jutok.
Végre úgy érzem, van egy helyem, ami azt sugallja,
hogy… rohadt nagy fejes vagyok.
Sportigazgató vagyok.
Igen.
El akartam magyarázni, miért pont így csináltam a ragut.
Be kell vonzanunk az embereket a nézőtérre.
A hét elején azt mondtad, apukád húsos raguja
a kedvenc ételed.
Igen.
Ezt a receptet tőle kaptam,
De mi nachóval tálaltuk.
Isteni.
Érződik, hogy édesapám receptje.
Nagyon meghatottál. Köszönöm.
Azta!
„Őrizd a fészket!”
Imádom!
Őrizd a fészket!
De aranyos!
Nagyon szép.
- Játszanunk kell. - De szuper lett!
Felfestettünk egy új harci sast,
ami lelkesíti és büszkeséggel tölti el a gyerekeket,
az ellenfeleket pedig megijeszti.
Rajta van az idézeted is,
szóval aki itt játszik veletek, rögtön tudhatja, hogy kemény harc lesz,
mert mindent megtesztek, hogy megvédjétek a fészketeket.
Igen!
Ez az! Nagy tapsot!
Van még valami, az új öltöző.
Szóval…
Van még?
Utoljára 1978-ban újították fel,
szóval épp ideje volt.
Azta!
Ugye?
Azta!
Te jó ég!
Gyertek csak!
Megérdemeltek egy modern és klassz helyet, ami illik hozzátok.
Masszázsszékek!
Lett egy új érintőképernyőtök is, amin megtervezhetitek a meccseket.
Mindegy. Gőzöm sincs, mit csinálok.
Látod?
Remélem, most már még büszkébbek vagytok
az iskolára, a tanszékre
és persze az edzőtökre is.
Igen!
Szuper!
Beszéltünk arról, hogy bíznod kellene magadban,
és szeretném, ha az egyik gyerek elmondaná neked, mi mindent tettél érte.
Az edzőm…
DARRELL, CSAPATKAPITÁNY
Nagyon örülök, hogy ő az edzőm.
Nagyon szeretem az edzőmet!
Most már a mi dolgunk, hogy sikeresek legyünk.
Összedolgozunk. Egy csapat vagyunk. Egy a célunk.
Mindazok után, amiket elértél,
ne úgy ülj be a megbeszélésekre, hogy nem érzed magad sikeresnek!
Rengeteget tettél másokért. Ezután is így lesz.
Csak folytasd, és bízz magadban!
Mi hiszünk benned.
Jól van. Megpróbálom.
Imádlak!
Én is téged.
Igazán…
Ez egy fantasztikus élmény volt.
Életem egyik legszebb emléke lesz ez a hét,
amit veletek töltöttem.
Ösztönöztetek, hogy foglalkozzak a problémáimmal
és új dolgokat próbáljak ki.
Megtanítottátok, hogy merhetek nagyot álmodni.
És azt, hogy érdemes kockáztatni.
Elég önbizalmat kaptam tőletek ahhoz, hogy jó sportigazgató legyek.
Nagyon köszönöm.
Sok hasznos dolgot megtanultam tőletek, például az öngondoskodást.
Az öngondoskodás a legfontosabb dolog az egészséges élethez.
Segítettetek jobban
elmélyülni önmagamban.
- Ölelkezzünk! - Ölelkezzünk!
Gyere!
- Viszlát! - Viszlát!
Szia!
Ne feledd,
bízz magadban!
Puszi!
HIGGY!
Érzem.
AZ ÚJ DENTON
A SIKETEK MINDENRE KÉPESEK, AMIRE A HALLÓ EMBEREK,
KIVÉVE A HALLÁST.
Foci!
Hoztam nachós ragut!
Imádom!
Imádjuk a nachós ragut!
Összehozza az embereket.
Neon imádni fogja.
- Megkóstolom. - Nacho!
- Mehet? - Kezdjük!
Remélem, győzünk!
- De helyes! - Milyen jóképű!
Denton, odakint vár rád valaki. Gyere!
Sziasztok!
Üdv, edző úr!
Hogy vagy?
Szia, Apu!
Nem sok apukát látni ilyen választékkal.
- Aha. - Mint Kenny Rogers.
Örülök, hogy látlak.
Milyen helyes az anyukája!
Meglepetés!
Fogalmam sem volt!
Gyere be az öltözőbe!
Megnézheted a buzdító beszédet.
- Oké. - Gyere.
Jól van, üljetek le!
Biztosan idegesek vagytok.
De ha ezt sikerül leküzdenetek,
a csúcsra törhettek.
Szóval megkérdezem.
Készen álltok szembenézni ezzel a kihívással?
- Kik vagytok? - A Harci Sasok!
- Sportra fel! - Nagyon lelkesítő.
- Igen. - Az.
Denton olyan akart lenni, mint az apja.
Sikerült neki. Ezt az apja is láthatja.
A kör bezárult.
- Ez az! - Ez az!
- Imádom a pom-pom lányokat! - Én is.
Gyerünk!
Wide receiverek.
Van, hogy az életcélunk miatt túl nagy rajtunk a nyomás,
mert félünk, hogy elbukunk.
De ha nem adjuk fel, tovább küzdünk és hiszünk magunkban,
nem vallunk kudarcot.
Denton életében új fejezet nyílt.
Nagyon szeretné életben tartani az iskolai csapatot,
hogy megváltoztathassa a diákok és a siket közösség életét.
Remélem, ez a hét ráébresztette őt arra,
hogy mennyi mindent megtett, és hogy a sikereiből
bármikor erőt meríthet.
A legfontosabb, amit most megtanultam,
hogy hinnem kell magamban.
Irány az öltöző!
Itt van a helyem.
Ebben a pozícióban.
Egy, kettő, három!
Harci Sasok!
Úgy érzem, az iskolánk jövője jó kezekben van.
Szia!
Apa-fia pillanat!
Ez az!
#TUTITIPP
HOGY TANULTUNK MEG JELELNI?
Érdekel, hol tanultunk a jelelést?
Voltak tolmácsaink.
- Mindent nektek köszönhetünk. - Gyertek!
Köszönjük!
Ez az, hercegnő!
Ez az!
A feliratot fordította: Katie Varga